system
Răspunde în limba română, în stilul Wikipedia, cat mai corect gramatical.
user
Ce informații relevante ai despre Isidor din Sevilla?
assistant
Isidor din Sevilla (în , în , n. cca. 560, Cartagena, Spania — d. 4 aprilie 636, Sevilla, Spania) a fost un episcop hispano-roman, părinte al Bisericii.

Viața 
S-a născut în jurul anului 560 la Cartagena, în Regatul Visigot. După moartea tatălui, a fost educat de fratele său mai mare, Leandru, arhiepiscop de Sevilla. Sfințit episcop al orașului natal (600), a scris multe cărți, cu mare erudiție; a organizat și a condus mai multe concilii în care s-au luat hotărâri înțelepte. S-a îngrijit de pregătirea științifică a preoților.

Isidor este considerat ultimul părinte apusean al Bisericii.

Opera 

Isidor era interesat de foarte multe domenii (științele naturii, gramatică, istorie, teologie) și a încercat să transmită vremurilor viitoare întreaga cunoaștere a antichității.

În domeniul științelor naturii, lucrarea lui principală, „Etymologiae”, o lucrare de bază a întregului Ev Mediu, redactată în latina medievală, este un gen de enciclopedie care cuprindea întreaga cunoaștere profană și religioasă a timpului.

„De viris illustribus” conține material biografic și hagiografic despre scriitorii africani și hispanici din secolele al VI-lea și al VII-lea.

Sf. Isidor s-a remarcat în primul rând ca teolog, influențând prin opera sa dogmatica și morala întregului Ev Mediu. Lucrarea sa teologică principală, concepută ca manual de teologie morală, „Sententiarum libri tres”, se ocupă de învățătura Bisericii despre conduita creștină și etică și despre organizarea bisericească. Subliniază misiunea caritativă a clerului, ținând seama de porunca iubirii față de aproapele. Necreștinii sunt aspru combătuți, însă Sf. Isidor respinge folosirea violenței în scopul convertirilor forțate.

Listă a lucrărilor Sf. Isidor din Sevilla 

 Lucrări generale:
 Etymologiarum Libri Viginti (pe scurt, Origines sau Etymologiae): În această vastă lucrare enciclopedică, Sfântul Isidor încearcă să introducă toate cunoștințele profane și religioase ale omenirii, până în epoca sa. 
 De natura rerum
 Lucrări istorice:
 Chronicon (sau Chronica maiora): Conține analele lumii până în anul 615. 
 Historia de regibus Gothorum, Vandalorum et Suevorum, sau Historia Gothorum
 De viris illustribus
 Lucrări teologice:
 De ortu et obitu patrum qui in Scriptura laudibus efferuntur
 Allegoriae quaedam Sacrae Scripturae
 Liber numerorum qui in Sanctis Scripturis occurrunt: despre semnificația mistică a numerelor în Biblie.
 In libros Veteris et Novi Testamenti prooemia
 De Veteri et Novo Testamento quaestiones
 Secretorum expositiones sacramentorum, seu quaestiones in Vetus Testamentum
 De fide catholica ex Veteri et Novo Testamento, contra Judaeos
 Sententiarum libri tres
 De ecclesiasticis officiis
 Regula monachorum

Ediții 
 J. P. Migne, Patrologiae cursus completus, series Latina, Paris 1878-1890, vol. 81-83; 
 Isidoris iunioris episcopi Hispalensis Historia Gothorum Vandalorum, Sueborum. Ed. îngrijită de Theodor Mommsen, Hannover 1894 (MG AA 11), 267-303; 
 Isidoris iunioris episcopi Hispalensis Chronica maiora. Ed. îngrijită de Theodor Mommsen, Hannover 1894 (MG AA 11), 424-488; 
 Isidoris Hispalensis episcopi etymologiarum sive originum libri XX. Ed. îngrijită de Wallce M. Lindsay, Oxford 1911; 
 Isidore, Traité de la nature. Ed. îngrijită de Jacques Fontaine, Bordeaux 1960; 
 The letters of St. Isidore. Ed. îngrijită de Gordon B. Ford, Amsterdam 21970; 
 Isidore's Etymologies. Engleză și Latină, Paris. 
 George A. Hench, Der althochdeutsche I. Faksimile-Ausgabe des Paris Codes ..., Straßburg 1893; 
 Der althochdeutsche Isidor Nach der Pariser Handschrift und den Monseer Fragmenten neu hrsg. von Hans Aggers, Tübingen 1964.

Canonizare 
A fost canonizat sfânt de Biserica Catolică, în anul 1598, de Papa Clement al VIII-lea. Sărbătoarea sa a fost stabilită pentru ziua de 4 aprilie, în fiecare an.

A fost proclamat Doctor al Bisericii în 1722 de Papa Inocențiu al XIII-lea.

Mulțumită structurii lucrării sale Etymologiae, care amintește de unele baze de date denumite trii, și prefigurează viitoare invenții ale clasamentului alfabetic, precum și noțiunea de index, Isidor de Sevillia a fost propus, în anul 2001 ca sfânt patron al informaticienilor, al utilizatorilor informaticii, al Internetului, al internauților și al studenților.

Note

Bibliografie 
 Liturgia orelor, Arhiepiscopia romano-catolică București 1994, p. 1349.
 Schott-Messbuch, Freiburg 1961.
 R. Tenberg, "Isidor, Erzbischof von Sevilla", în Biographish-Bibliographisches Kirchenlexikon II (1990) 1374-1379.
 Jean Fontaine, Cohérence et originalité de l'étymologie isodorienne, in Mélanges Elorduy, 1978.
 Jean Fontaine, Isidore de Séville. Genèse et originalité de la culture hispanique au temps des Wisigoths, Turnhout, Brepols, 2001, 486 p.
 F. Brunhöltz, Histoire de la littérature latine du Moyen Âge, Turnhout, Brepols, 1991, t. I, p. 78-93, 257-260.

Legături externe 
 Viețile sfinților (profamilia.ro) 
 Enciclopedia catolică (newadvent.org)
 Forumul comunității catolice (catholic-forum.com)
 Sfinți și fericiți (santiebeati.it)
 Viețile sfinților (enrosadira.it)
 Enciclopedia catolică, versiunea spaniolă (enciclopediacatolica.com)
 Viețile sfinților (corazones.org)

Vezi și 
 Vizigoți
 Etimologie
 Internet

Nașteri în 560
Decese în 636
Decese pe 4 aprilie
Arhiepiscopi din secolul al VII-lea 
Doctori ai Bisericii
Enciclopediști hispano-romani
Eponime ale craterelor de pe Lună
Etimologi
Filozofi din secolul al VII-lea
Părinți ai Bisericii
Personaje citate în Divina Comedie (Paradisul)
Scriitori din secolul al VI-lea
Scriitori din secolul al VII-lea
Scriitori de limbă latină din secolul al VI-lea
Scriitori de limbă latină din secolul al VII-lea
Scriitori de religie și știință
Sfinți creștini din secolul al VII-lea
Sfinți în Biserica Catolică
Teologi creștini din secolul al VII-lea
Teologi hispanici
Teologi spanioli